recursal/SuperWikiNEXT-32B huggingface dataset:
قرن افریقہ، امریکی خلائی تحقیقی ادارے کی جاری کردہ تصویر
**قرن افریقا** (Horn of Africa) (متبادل نام: شمال مشرقی افریقا یا جزیرہ نما صومال) مشرقی افریقا کا ایک جزیرہ نما ہے جو خلیج عدن کے جنوبی علاقے میں بحیرہ عرب کے ساتھ ساتھ واقع ہے۔ یہ براعظم افریقہ کا مشرقی ترین مقام ہے۔ یہ اصطلاح جبوتی، ایتھوپیا، اریٹریا اور صومالیہ پر مشتمل خطے کے لیے بھی استعمال ہوتی ہے۔ یہ علاقہ 2،000،000 مربع کلومیٹر پر پھیلا ہوا ہے اور اس میں 90.2 ملین افراد رہتے ہیں جن میں ایتھوپیا کی 75، صومالیہ 10، اریٹریا 4.5 اور جبوتی کی 0.7 ملین آبادی شامل ہے۔ 
اسے قرن اس لیے کہا جاتا ہے کہ اس کی شکل بالکل گینڈے کے سینگ کی جیسی ہے۔ قرن افریقہ تقریباً خط استوا سے خط سرطان تک پھیلا ہوا ہے۔ یہ علاقہ عظیم درز کی تشکیل سے پیدا ہونے والے پہاڑوں پر مشتمل ہے۔

قرن افریقا کی اقوام
یہ علاقہ دنیا کے گرم اور خشک ترین علاقوں میں شمار ہوتا ہے۔ جولائی میں یہاں عام طور پر درجۂ حرارت 41°سینٹی گریڈ (106°فارن ہائیٹ) اور جنوری میں 32°سینٹی گریڈ (90°فارن ہائیٹ) ہوتا ہے۔ تاہم جیسے جیسے سطح سمندر سے بلند ہوتے جائیں درجہ حرارت کم ہوتا جاتا ہے یہاں تک کہ اسمارہ کا زیادہ سے زیادہ درجۂ حرارت 20°سینٹی گریڈ (68°فارن ہائیٹ) ہوجاتا ہے جبکہ کوہ سیمین کے پہاڑوں پر درجۂ حرارت 14°سینٹی گریڈ (57°فارن ہائیٹ) ہوتا ہے اور کم از کم منفی 10°سینٹی گریڈ (14°فارن ہائیٹ) تک بھی چلا جاتا ہے۔

یہ علاقہ حال ہی میں کئی تنازعات اور بحرانوں کا شکار رہا ہے۔ ایتھوپیا اس علاقے میں سب سے زیادہ اہمیت کا حامل ملک ہے کیونکہ علاقے کی 85 فیصد آبادی یہیں رہتی ہے۔ اور یہاں کی تاریخ مسلم مسیحی اور قوم پرستوں اور مارکسسٹ اور لیننسٹوں کے درمیان فسادات سے بھری پڑی ہے۔ اس کے علاوہ دیگر ممالک بھی مختلف مسائل سے دوچار رہے ہیں جن میں 1977ء میں صومالیہ میں شروع ہونے والی خانہ جنگی بھی شامل ہے۔ جس کا نتیجہ یہ ہے کہ 1991ء سے اب تک کوئی باقاعدہ حکومت یہاں قائم نہیں ہو سکی۔ سوڈان کی حالیہ خانہ جنگی بھی خطے میں عدم استحکام کا باعث ہے۔ اریٹریا اور جبوتی بھی مختلف تنازعات کا شکار ہیں۔ 
علاوہ ازیں یہ علاقہ قدرتی آفات کا بھی شکار رہتا ہے جن میں قحط یا سیلاب قابل ذکر ہیں جن سے خصوصاً دیہی علاقے بہت متاثر ہوتے ہیں۔ 1982ء سے 1992ء کے دوران قرن افریقہ میں جنگ اور قحط سے تقریباً 20 لاکھ افراد ہلاک ہوئے۔

حوالہ جات
---------

1. 1 2  Report for Selected Countries and Subjects
2. 1 2  Report for Selected Countries and Subjects
3. 1 2  Report for Selected Countries and Subjects
4. 1 2  The World Factbook — Central Intelligence Agency
سشرما کی شکست، فنکار مدھو گجراتی، بڑودا میں موجود رزم نامہ
**سُشَرما** (سنسکرت: सुशर्मा) ہندوستان کی قدیم رزمیہ داستان مہابھارت کا ایک کردار ہے جس نے ارجن کو قتل کرنے کا بیڑا اٹھایا تھا۔ سُشرما مملکت تریگرت کا بادشاہ اور بھانومتی کا بھائی تھا۔

اس نے کروکشیتر کی جنگ میں ارجن کے خلاف انتہائی طاقت استعمال کی تھی۔ جنگ کے تیرھویں دن گو گہ سُشرما جانتا تھا کہ وہ ارجن کو شکست نہیں دے سکتا تاہم اس نے ارجن کو چکرویو (بھول بھلیاں) سے دور رکھنے کی کوشش کی۔ اسے اس کام کی ذمہ داری اس لیے دی گئی تھی کیونکہ کورو سپہ سالار دروناچاریہ نے یُدِھشٹِھر کو قیدی بنانے کے لیے چکرویو بنایا تھا اور پانڈؤ فوج میں سوائے ارجن کے کوئی اور شخص اس چکرویو کے راز سے واقف نہیں تھا۔ بالآخر سشرما اپنے بھائیوں سمیت ارجن کے ہاتھوں اسی دن کی لڑائی میں مارا گیا۔

حوالہ جات
---------

1. ↑  "مہابھارت اور بھاگوت پران کے کچھ اہم کرداروں کے مختصر سوانح حیات (سریمد بھگوتم)". *واہنی ڈاٹ آرگ*. واہنی. 25 دسمبر 2018 میں اصل سے آرکائیو شدہ. اخذ شدہ بتاریخ 17 جولائی 2016ء.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**عبد الستار فاروقی** 15 دسمبر 1905ء کو کامٹی ضلع ناگپور، مہاراشٹر میں پیدا ہوئے۔ عبد الستار فاروقی مسلم لیگ کے ٹکٹ پر منتخب ہونے والے کامٹی ودھان سبھا کے پہلے رکن اسمبلی تھے۔ وسط ہند کا سب سے لمبے عرصے تک واحد ترجمان ہفتہ روز الفاروق کے مدیر تھے۔

ابتدائی زندگی
-------------

آپ کی ابتدائی تعلیم کامٹی میں مکمل ہوئی۔ ثانوی تعلیم کے لیے آپ کا داخلہ انجمن ہائی اسکول، ناگپور میں کیا گیا لیکن ابھی نویں جماعت میں ہی تھے کہ تحریک عدم تعاون (1920ء) سے متاثر ہو کر انھوں نے اسکول چھوڑ دیا۔ اب وہ جامعہ ملیہ اسلامیہ میں داخلہ لینا چاہتے تھے لیکن معاشی بد حالی کے سبب اپنے مقصد میں کامیاب نہ ہو سکے۔ اس ناکامی کے بعد آپ نے سیاسی سرگرمیوں میں عملی حصہ لینا شروع کر دیا۔ اسی دوران وہ خلافت کمیٹی کامٹی کے وہ سیکریٹری مقرر ہو گئے اور آل انڈیا کانگریس کے ناگپور اجلاس (1920ء) میں بطور والنٹیئر شریک ہوئے۔ یہیں سے ان کی سیاسی دلچسپی دن بہ دن بڑھتی گئی اور اس کے بعد کئی سیاسی تحریکوں میں سرگرم حصہ لیا۔ جب مسلم لیگ عوامی تحریک بن کر ابھری تو وہ اس کے حامی ہو گئے اور اس میں ایک سرگرم کارکن کی حیثیت سے اپنی خدمات انجام دی۔ ان خدمات کے صلے میں آپ 1926ء میں کامٹی رکن اسمبلی (ایم ایل اے) بھی چنے گئے۔ لیکن آزادی کے فوراً بعد ہی انھوں نے کانگریس سے دوبارہ رشتہ جوڑ لیا اور اخیر عمر تک کانگریس کے ہی حامی رہے اور اپنی سیاسی خدمات انجام دیتے رہے۔

ادبی خدمات
----------

عبد الستار فاروقی جنھوں نے1931ء میں کامٹی سے ہفتہ وار ’’ امّید‘‘ جاری کیا تھا۔ اپنے مضامین میں افسانوی طرزِ اظہار کو بروئے کار لا کر افسانہ نگاری کے لیے ابتدائی نقوش ثبت کیے انھیں ودربھ کے اوّلین افسانہ نگاروں میں شمار کیا جا تا ہے، ان کے کئی افسانے مختلف رسائل میں شائع ہوئے۔ ’’آہ تم کہاں ہو ‘‘ اس افسانے کو ان کا پہلا افسانہ تسلیم کیا جاتا ہے۔
**سنیا سنگھ** انڈیا کی خاتون کرکٹ کھلاڑی ہیں۔ سنیا سنگھ امرتسر، انڈیا میں 22 فروری1974 کو پیدا ہوئیں۔ انھوں نے ٹیسٹ کرکٹ اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر2 ٹیسٹ اور 18 ون ڈے میچ کھیلے۔

کرکٹ کیریئر
-----------

### ون ڈے کیریئر

سنیا سنگھ نے پہلا بین الاقوامی ون ڈے میچ نیدر لینڈ کے خلاف سن 2000 میں کھیلا۔ 
انھوں نے 4.0 کی اوسط سے کل 24 رنز بنائے جس میں سب سے زیادہ 12 کا اسکور بھی شامل ہے۔ وہ0 نصف سنچری کرنے میں کامیاب رہیں۔ انھوں نے کل 790 گیندیں پھینکیں اور 12 وکٹیں حاصل کیں۔ ان کی باؤلنگ کی اوسط28.83رہی جس میں ایک ہی میچ میں چار یا پانچ وکٹیں شامل نہیں ہیں۔سنیا سنگھ کوئی بھی کیچ پکڑنے میں کامیاب نہ ہو سکیں۔ 

### ٹیسٹ کیریئر

سنیا سنگھ نے پہلا بین الاقوامی ٹیسٹ میچ جنوبی افریقہ کے خلاف سن 2002 میں کھیلا۔ انھوں نے کل 6 رنز بنائے جس میں سب سے زیادہ 6 کا اسکور بھی شامل ہے۔ انھوں نے 318 گیندیں کروائیں اور تین وکٹیں حاصل کیں، ٹیسٹ کرکٹ میں ایک کیچ بھی ان کے کھاتے میں ہے۔ ٹیسٹ میں گیند بازی کی اوسط ون ڈے سے زیادہ ہے جس کی وجہ شاید کم ٹیسٹ ہیں۔

حوالہ جات
---------

1. ↑  "سنیا سنگھ". *cricinfo*. 27 مارچ 2021.  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی". *کرک انفو*. 25 مارچ 2021.  تحقق من التاريخ في: `|date=` (معاونت)
بھارتی عالم دینسانچہ:SHORTDESC:بھارتی عالم دین

 **مسیح الزماں خان**  (1840ء - 1910ء) ایک بھارتی عالم دین تھے، جنھوں نے دار العلوم ندوۃ العلماء کے دوسرے چانسلر کی حیثیت سے خدمات انجام دیں۔ وہ میر لائق علی خان اور محبوب علی خان کے استاد تھے۔

سوانح
-----

مسیح الزماں خان 1840 (1256 ہجری) میں شاہجہاں پور میں پیدا ہوئے۔ انھوں نے اپنی ابتدائی تعلیم احمد علی شاہ آبادی سے حاصل کی اور پھر اپنے ہی بھائی محمد زماں خان ہی کے ساتھ تعلیم حاصل کرنے کے لیے حیدرآباد چلے گئے۔

تعلیم کی تکمیل کے بعد مسیح الزماں خان؛ میر تراب علی خان، سالار جنگ اول کے دونوں بیٹوں میر لائق علی خان اور میر سعادت علی خان کے استاذ بن گئے۔ محرم 1293 ہجری میں وہ چھٹے نظام حیدرآباد محبوب علی خان کے استاذ مقرر ہوئے۔ تین سال بعد وہ نظام کے تمام تعلیمی امور کے ناظم مقرر ہوئے۔ سن 1300 ہجری میں میر تراب علی خان کی وفات کے بعد ایک نئی کونسل تشکیل دی گئی اور خورشید جاہ اور نریندر پرشاد اس کے ارکان مقرر ہوئے۔ وہ مسیح الزماں خان سے ناراض ہو گئے اور ان کا عہدہ کم کر دیا اور 4 محرم 1301 ہجری کو پنشن وارنٹ ارسال کر دیا۔ چار ماہ بعد وہ شاہجہاں پور واپس آگئے۔

مسیح الزماں خان 1895 میں لکھنؤ میں ندوۃ العلماء کے دوسرے اجلاس عام میں شریک ہوئے اور انھیں رکنِ انتظامیہ مقرر کیا گیا۔ 19 جولائی 1903 کو محمد علی مونگیری کے استعفٰی کے بعد تین سال کے لیے انھیں ندوۃ العلماء کا قائم مقام ناظم مقرر کیا گیا۔ ندوۃ العلماء کا جریدہ  *الندوہ*  انھیں کے عہد میں شاہجہاں پور سے شروع کیا گیا تھا۔ انھوں نے 21 اپریل 1905 کو ندوۃ العلماء سے استعفٰی دے دیا۔ ان کا انتقال 17 دسمبر 1910 کو ہوا۔

حوالہ جات
---------

1. 1 2  شمس تبریز خان. *تاریخ ندوۃ العلماء*. **2**. صفحہ 19.
2. 1 2  شمس تبریز خان. *تاریخ ندوۃ العلماء*. **2**. صفحہ 20.
3. 1 2  شمس تبریز خان. *تاریخ ندوۃ العلماء*. **2**. صفحات 21–22.
4. ↑  شمس تبریز خان. *تاریخ ندوۃ العلماء*. **2**. صفحہ 27.
5. ↑  شمس تبریز خان. *تاریخ ندوۃ العلماء*. **2**. صفحہ 31.
6. ↑  سید محمد الحسنی (مئی 2016). *سیرت حضرت مولانا محمد علی مونگیری: بانی ندوۃ العلماء* (ایڈیشن 4). لکھنؤ: مجلس صحافت و نشریات، ندوۃ العلماء. صفحہ 238.  تحقق من التاريخ في: `|date=` (معاونت)
7. ↑  شمس تبریز خان. *تاریخ ندوۃ العلماء*. **2**. صفحہ 35.
8. ↑  شمس تبریز خان. *تاریخ ندوۃ العلماء*. **2**. صفحہ 39.
9. ↑  شمس تبریز خان. *تاریخ ندوۃ العلماء*. **2**. صفحہ 25.

کتابیات
-------

* شمس تبریز خان (2015). "مولانا مسیح الزماں خان کا دورِ نظامت". *تاریخ ندوۃ العلماء*. **2**. لکھنؤ: مجلس صحافت و نشریات، ندوۃ العلماء. صفحات 19–39.
1811ء میں مغل دربار کا ایک منظر جس میں مغل شہنشاہ اکبر شاہ ثانی برسر تخت ہیں۔
**غلام مرتضیٰ خان** (پیدائش:1760ء— وفات: 1840ء) دہلی میں مقیم ایسٹ انڈیا کمپنی اور مغل دربار سے وابستہ مصور تھا۔

سوانح
-----

غلام مرتضیٰ خان کی پیدائش 1760ء میں دہلی ہوئی۔ ابتدائی حالات نامعلوم ہیں جبکہ مغل دربار میں اُس کی آمد 1803ء میں ہوئی جب ایسٹ انڈیا کمپنی کے افسران نے دہلی میں مغل شہنشاہ شاہ عالم ثانی کو مرہٹوں کے چنگل سے آزاد کروا کے دوبارہ تخت نشین کیا تھا۔ غلام مرتضیٰ کو ایسٹ انڈیا کمپنی کے افسران اپنے ساتھ دہلی لائے تھے۔ دہلی آمد سے قبل وہ کمپنی افسران اِسکینر اور ولیم فریزر کے ماتحت بطور مصور نوکری کرتا رہا۔ غلام مرتضیٰ کا بھتیجا غلام علی خان بھی مغل دربار سے وابستہ رہا اور علاوہ ازیں وہ ولیم فریزر کے مرقع دہلی میں بھی بطور مددگار نوکری کرتا رہا۔ وہ مغل دربار میں اکبر شاہ ثانی کے ماتحتی میں بطور مصور کام کرتا رہا اور اپنی قابلیت کے جوہر بکھیرتا رہا۔

وفات
----

غلام مرتضیٰ خان نے 1840ء میں بہادر شاہ ظفر کے عہدِ حکومت میں 80 سال کی عمر میں دہلی میں وفات پائی۔

مصوری
-----

سترہویں صدی میں جبکہ انگریزی مصوری کی شہرت ہندوستان میں ہو رہی تھی، غلام مرتضیٰ نے اپنی قدیمی مغل مصوری کی رَوش کو ہرگز نہیں چھوڑا اور اِسی کو اختیار کیے رکھا۔ اُس کی مصوری میں شاہ جہاں کے عہد کے مصوروں کی بنائی ہوئی تصاویر کی نقالی اور عکس دکھائی دیتے ہیں۔

مزید دیکھیے
-----------

* غلام علی خان
* اکبر شاہ ثانی
* بہادر شاہ ظفر

حوالہ جات
---------

1. ↑  "The Asia Society – Princes and Painters Exhibit". اخذ شدہ بتاریخ 06 ستمبر 2016.
2. ↑  "Visual Tour of White Mughal India". اخذ شدہ بتاریخ 06 ستمبر 2016.
3. ↑  "Paintings bring Moghul Delhi alive". 16 July 2007. اخذ شدہ بتاریخ 06 ستمبر 2016 – The Hindu سے.
**عرف عام شادی** (انگریزی: Common-law marriage یا sui iuris marriage یا informal marriage یا marriage by habit and repute یا marriage in fact) ایک قانونی دائرۂ کار ہے جو کچھ ملکوں اور علاقوں میں نافذ العمل ہے۔ اس کے تحت ساتھ رہ رہے جوڑوں کو قانونًا شادی شدہ تسلیم کیا جاتا ہے حالاں کہ یہ جوڑے رسمی طور پر اپنے رشتے کو کسی مذہبی یا قانونی شادی تابع نہیں کرتے۔ اس تصور کا شروع شروع میں مفہوم یہ تھا کہ اس شادی کو جوڑوں کا ہر فریق درست تسلیم کرے، مگر یہ کسی ریاستی یا مذہبی ریکارڈ کا حصہ نہ بنے اور نہ ہی کوئی رسمی مذہبی رواج انجام پائے۔ اس طرح سے جب دو ساچھے دار لوگ دوسروں کے رو بہ رو خود کے رشتے کو شادی شدہ بتائیں اور اس رشتے پر عمل درآمد شادی شدہ جوڑوں جیسے ہی ہو، تو یہ اس بات کا ثبوت بنتا ہے کہ یہ شادی شدہ ہیں یا عرف عام میں شادی شدہ ہیں۔

عرف عام شادی یا عرف عام کی شادی کا غیر رسمی استعمال کافی وسیع ہے۔ اس سے مراد اکثر ایسے رشتے ہیں جو کئی بار قانونًا عرف شادی تسلیم نہیں کیے جاتے۔ عرف عام شادی کئی بار عام بول چال یا ذرائع ابلاغ کی جانب سے ساتھ رہ رہے جوڑوں کے لیے کیا جاتا ہے، قطع نظر اس بات سے کہ یہ جوڑا کوئی قانونی حق رکھتا ہے بھی یا نہیں۔ اس کی وجہ سے عوام الناس میں کئی بار اس بات سے ناواقف ہوتے ہیں کہ یا اصطلاح کہاں درست ہے اور غیر شادی شدہ جوڑے دار کا کوئی قانونی حق ہے بھی یا نہیں۔

حوالہ جات
---------

1. ↑  ""Common law marriage" and cohabitation - Commons Library Standard Note". *UK Parliament*. 25 دسمبر 2018 میں اصل سے آرکائیو شدہ. اخذ شدہ بتاریخ 16 دسمبر 2014.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**فتاویٰ عالمگیری کے مدوّنین** اورنگ زیب نے ملک کے کہنہ مشق علما فقہا کو فرمان کے ذریعہ شاہی دربار میں طلب کیا۔ گفتگو کے بعد ایک عظیم الشان کام کے لیے باقاعدہ کمیٹی تشکیل دی گئی، اسے چار حصوں میں تقسیم کیا گیا، اس علمی و تحقیقی کمیٹی کے صدر شیخ نظام برہان پوری (1092ھ/ 1681ء) منتخب ہوئے اور بنفس نفیس بادشاہ نے کمیٹی کی سرپرستی قبول کی۔ جن افراد کے ذمے یہ کام سپرد کیا گیا ان کے اسماء گرامی کی طویل فہرست ہے اور باضابطہ فتاویٰ کے مدوّنین پر کام کرنے کی ضرورت ہے، جن چار افراد کو یہ کام ذمہ کیا گیا تھا ان کے ساتھ ساتھ دس دس افراد کو اور متعین کیا گیا تھا تاکہ یہ کام انتہائی دلجمعی اور حسن خوبی سے اختتام پذیرہو۔

* قاضی محمد حسین جونپوری یہ محتسب فوج تھے ایک چوتھائی کام ان کے سپرد کیا گیا ۔
* سید علی اکبر سعد اللہ ایک چوتھائی کام ان کے سپرد کیا گیا۔
* سید جلال الدین محمد مچھلی شہری کے ذمہ ایک چوتھائی کام سپرد کیا گیا ۔
* محمد اکرم لاہوری کے ذمہ ایک چوتھائی کام لگایا گیاا جو شہزادہ کام بخش کے استاد تھے۔

حوالہ جات
---------

1. ↑  تاریخ ب رہان پور، ص43، بحوالہ مولانا مناظر احسن گیلانی، ہندوستان میں مسلمانوں کا تعلیم و تربیت، ج1، ص71۔
**سپہر شکوہ** (پیدائش: 13 اکتوبر 1644ء– وفات: 3 جولائی 1708ء) مغل شہزادہ تھا جس کے والد دارا شکوہ اور والدہ نادرہ بانو بیگم تھیں۔

ابتدائی حالات
-------------

سپہر شکوہ 13 اکتوبر 1644ء کو آگرہ میں پیدا ہوا۔ اُس کے والد دارا شکوہ اُس وقت ولی عہدِ مغلیہ سلطنت تھے اور والدہ نادرہ بانو بیگم تھیں۔ سپہر شکوہ کے دادا شاہ جہاں مغل شہنشاہ کی حیثیت سے براجمان تھے۔

اسیری
-----

شہزادہ دارا شکوہ سے قبل ہی 9 جون 1659ء کو سپہر شکوہ کو ملک جیون نے گرفتار کر لیا اور اورنگزیب عالمگیر کے حکم سے اُسے دہلی کی سڑکوں پر عوام میں پھرایا گیا اور آخر کار قلعہ گوالیار میں قید کر دیا گیا۔ قلعہ گوالیار میں وہ 1659ء سے 1675ء تک قید رہا۔

رہائی
-----

قلعہ گوالیار میں اسیری کے دوران میں اورنگزیب عالمگیر نے اپنی بیٹی زبدۃ النساء کی شادی سپہر شکوہ سے کردی۔ زبدۃ النساء کی والدہ دلرس بانو بیگم تھیں۔ یہ شادی قلعہ گوالیار میں 9 فروری 1673ء کو انجام پائی۔ 1673ء میں اُسے دوبارہ مغل خاندان میں اعلیٰ عہدہ دے دیا گیا اور اُس کی اسیری ختم ہو گئی لیکن 1675ء تک وہ مکمل آزاد نہیں ہوا تھا۔

شاہی منصب
---------

مغل شہنشاہ اورنگزیب عالمگیر نے 1680ء میں سپہر شکوہ کو اوڑیسہ کا گورنر مقرر کر دیا جس پر وہ 1696ء تک فائز رہا۔ 1701ء میں اُسے لال قلعہ دہلی کا قلعہ دارمقرر کیا گیا جس پر وہ اپنی وفات تک فائز رہا۔

وفات
----

3 جولائی 1708ء کو سپہر شکوہ 63 سال کی عمر میں دہلی میں فوت ہوا۔ اُس کی تدفین مغل شہنشاہ بہادر شاہ اول کے حکم سے قلعہ آگرہ میں کی گئی۔

حوالہ جات
---------

مزید دیکھیے
-----------

* نادرہ بانو بیگم
* دارا شکوہ
* بہادر شاہ اول\*
Figure 1: Find *x* and *y* to maximize {\displaystyle f(x,y)} subject to a constraint (shown in red) {\displaystyle g(x,y)=c}.
Figure 2: Contour map of Figure 1. The red line shows the constraint {\displaystyle g(x,y)=c}. The blue lines are contours of {\displaystyle f(x,y)}. The point where the red line tangentially touches a blue contour is our solution.
ریاضیاتی کاملیت میں، طریقۂ **لاگرینج ضارب** (جو لاگرینج کے نام پر بولا جاتا ہے) کسی دالہ جو بندشوں کے زیر ہو کے عظمٰات اور صغیرات ڈھونڈنے کی ایک حکمت عملی فراہم کرتا ہے۔

مثال کے طور پر (بائیں طرف شکل 1 دیکھو) کاملیت مسئلہ کو برتو، جس میں فنکشن {\displaystyle f(x,y)} کی تکبیر کرنا ہے جبکہ بندش {\displaystyle g(x,y)=c} کی بھی تسکین ہوتی ہو، یعنی

maximize {\displaystyle f(x,y)\,}
subject to {\displaystyle g(x,y)=c.\,}

اب ہم نیا متغیر ({\displaystyle \lambda }) متعارف کراتے ہیں، جسے لاگرینج ضارب کہتے ہیں اور اس لاگرینج فنکشن کا مطالعہ کرتے ہیں جو یوں تعریف ہے:

{\displaystyle \Lambda (x,y,\lambda )=f(x,y)+\lambda \cdot {\Big (}g(x,y)-c{\Big )}.}
اگر نقطہ {\displaystyle (x,y)} اعظمی ہو اصل بندشی مسئلہ کا، تو پھر ایسا *λ* وجود رکھتا ہو گا کہ نقطہ {\displaystyle (x,y,\lambda )} لاگرینج فنکشن Λ کا ساکن نقطہ ہو (ساکن نقاط وہ نقاط ہیں جہاں Λ کا جزوی مشتق صفر ہوں)۔ البتہ، تمام ساکن نقاط اصل مسئلہ کا حل نہیں دیتے۔ اس لیے، طریقۂ لاگرینج ضارب بندشی مسائل میں کاملیت کی لازم شرط ہے۔

1. ↑  Bertsekas، Dimitri P. (1999). *Nonlinear Programming* (ایڈیشن Second). Cambridge, MA.: Athena Scientific. ISBN 1-886529-00-0.
2. ↑  سانچہ:Springer.
3. ↑  

	* Lasdon، Leon S. (1970). *Optimization theory for large systems*. Macmillan series in operations research. New York: The Macmillan Company. صفحات xi+523. سانچہ:MR.
	* Lasdon، Leon S. (2002). *Optimization theory for large systems* (ایڈیشن reprint of the 1970 Macmillan). Mineola, New York: Dover Publications, Inc. صفحات xiii+523. سانچہ:MR.
4. ↑  
Hiriart-Urruty، Jean-Baptiste؛ Lemaréchal، Claude (1993). "XII Abstract duality for practitioners". *Convex analysis and minimization algorithms, Volume II: Advanced theory and bundle methods*. Grundlehren der Mathematischen Wissenschaften [Fundamental Principles of Mathematical Sciences]. **306**. Berlin: Springer-Verlag. صفحات 136–193 (and Bibliographical comments on pp. 334–335). ISBN 3-540-56852-2.  النص "سانچہ:MR" تم تجاهله (معاونت)
5. ↑  Lemaréchal، Claude (2001). "Lagrangian relaxation". In Michael Jünger and Denis Naddef. *Computational combinatorial optimization: Papers from the Spring School held in Schloß Dagstuhl, May 15–19, 2000*. Lecture Notes in Computer Science. **2241**. Berlin: Springer-Verlag. صفحات 112–156. ISBN 3-540-42877-1. doi:10.1007/3-540-45586-8\_4. سانچہ:MR.doi:10.1007/3-540-45586-8\_4.
**مذہب اور اخلاقیات** دونوں بلند تر ذاتی اور سماجی بہتری کی خاطر ایک مخصوص معاشرتی دائرہ کار میں طرز عمل کے قوانین متشکل کرتے ہیں۔ اخلاقیات کا مطلب انسانی روایات یا عادات کی سائنس ہے۔ یہ اعلی ترین نیکی کی سائنس ہے۔  
سوامی ویویکانند کے مطابق، "تمام اخلاقی تعلیم کو مثبت اور منفی عناصر میں تقیسم کیا جا سکتا ہے۔ یہ یا تو کہتی ہے 'اسے کرو' یا پھر 'اسے نہ کرو'۔ یہ منع کرتی ہے تو ظاہر ہے کہ اس کا مقصد کسی مخصوص خواہش کو دبانا ہے جو انسان کو غلام بنا دے گی۔ جب یہ کہتی ہے کرو تو اصل مقصد آزادی کی راہ دکھانا اور انسانی دل پر قابض پستی کو ختم کرنا ہے۔"

مشاہدہ میں آیا ہے کہ مذہب اور اخلاقیات میں، جہاں تک فطرت اور اصولوں کا تعلق ہے، مخصوص امتیاز موجود ہیں۔ تاہم، مذہب کو بنیاد پرست اور غیر منطقی، جبکہ اخلاقیات کو ترقی پسند اور منطقی قرار دے کر ہمیں ان دونوں میں فرق نہیں کرنا چاہیے۔

میتھیو آرنلڈ کے خیال میں "مذہب جذبات سے مزئین اخلاقیات کے سوا کچھ نہیں۔" یہ نقطہ نظر کسی بھی طرح مذہب اور اخلاقیات کے مابین تمیز نہیں کرتا۔ امانوئل کانٹ کے مطابق مذہب کی بنیاد اخلاقیات پر ہے اور خدا کی موجودگی اخلاقیات کی موجودگی کے باعث ہے۔

مذہب اخلاقیات کی مثالی بنیاد ہے۔ مذہبی انسان بڑی آسانی سے اخلاقی اور اخلاقی آدمی بڑی آسانی سے مذہبی بن سکتا ہے۔ مذہب اور اخلاقیت انسانی شخصیت کی ترقی میں اہم شراکت داریاں کرتے ہیں۔ اخلاقیات مذہب پر عمل کر کے اسے خالص اور صیقل کرتی ہے۔ مذہب اخلاقیات پر رد عمل میں اسے تحریک دیتا ہے۔ اخلاقیات مذہب کی جگہ لے سکتی نہ مذہب اخلاقیات کی۔ فرد کی مکمل اور مستحکم نشو و نما کے لیے مذہب اور اخلاقیات دونوں ہی ناگزیر ہیں۔

مذہب اور اخلاقیات خود زندگی میں سے نمودار ہوئے اور سچائی، خوبصورتی اور اچھی زندگی کو دریافت کرنے کی کوشش کرتے ہیں۔

مآخذ
----

* Amulya Ranjan Mohapatra. *Philosophy of Religion: An Approach to World Religions*. Sterling, 1990. ISBN 8120712218.
|  |
| --- |
| **سپیرا** |
| مجمع النجوم سپیرا بڑی تصویر کے لیے کلک کریں |
|   |
| **عربی نام:** | **الحواء**  |
| **انگریزی نام:** | Ophiuchus |
| **خاندان:** | جاثی |
| **آسمان میں مقام:** | آسمانِ جنوب سوم |
| **رقبہ:** | 948.34 ۔ (11 واں) |
| **فی صد رقبہ :** | آسمان کا 2.3 فی صد |
| **مطلع مستقیم:** | 17 گھنٹے 23.69 منٹ |
| **میل:** | 7 ڈگری 54.74 منٹ جنوب |
| **سیاروں والے ستارے :** |    4 |
| **چمکدار ستارے:** |    5 |
| **قریبی مجمع النجوم:** | جاثی، مار، میزان، عقرب، قوس، مار، عقاب |
|   |

  


**سپیرا** (عربی: **الحواء**  - انگریزی: Ophiuchus) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 948.34 مربع ڈگری ہے۔ جو کل آسمان کا 2.3 فی صد بنتا ہے۔مطلع مستقیم 17 گھنٹے 23.69 منٹ ہے۔ اور میل 07 ڈگری 54.74 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 5 ہے۔

قریبی مجمع النجوم
-----------------

اس کے اردگرد جاثی، مار، میزان، عقرب، قوس، مار اور عقاب واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **سپیرا (مجمع النجوم)** سے متعلق سمعی و بصری مواد ملاحظہ کریں۔ |
کرہ سماوی میں مطلع مستقیم اور میل (فلکیات). اعتدال ربیعی میں خط استوا سماوی (نیلا)، دائرۃ البروج (سرخ)، مطلع مستقیم خط استوا سماوی کے ساتھ ابتدائی سمت (نقطہ اعتدال ربیعی) سے مشرقی جانب ماپا جاتا ہے.
**مطلع مستقیم** (انگریزی: Right Ascension) یا **مطلع استوائی** علامت (α)، ایک زاویائی فاصلہ ہے جو خط استوا سماوی کے ساتھ نقطہ اعتدال ربیعی سے مشرقی جانب ماپا جاتا ہے۔ مطلع مستقیم اور میل (فلکیات)، استوائی متناسق نظام میں کرہ سماوی پر کسی نقطہ یا جرم سماوی کا مقام یا محل وقوع کا تعین کرتا ہے۔

وضاحت
-----

کرہ سماوی کے باہر مطلع مستقیم (نیلا) اور میل (فلکیات) (سبز) دیکھا جا سکتا ہے.
سماوی مطلع مستقیم زمین کے جغرافیائی طول بلد کے مترادف ہے، دونوں خط استوا کے ابتدائی سمت، مبدا (نقطہ صفر) سے ماپے جاتے ہیں۔ مطلع مستقیم، نقطہ اعتدال ربیعی (جسے نقطہ اول حمل (انگریزی: First point of Arise) بھی کہا جاتا ہے) سے ناپا جاتا ہے، یہ وہ نقطہ ہے جہاں دائرۃ البروج خط استوا سماوی کو قطع کرتا ہے دوسرے الفاظ میں یہ وہ مقام یا نقطہ ہے جہاں سورج اعتدال ربیعی کے دوران جنوب سے شمال کی طرف جاتے ہوئے خط استوا سماوی کو قطع کرتا ہے۔ موجودہ دور میں یہ نقطہ مجمع النجوم حوت (مجمع النجوم) میں واقع ہے۔ اسے زاویہ کے کسی بھی اکائی سے ناپا جا سکتا ہے لیکن عام طور پر اسے گھنٹہ (h)، دقیقہ (وقت) (m) اور ثانیہ (s) میں ناپا جاتا ہے جس میں ایک چکر 24 گھنٹوں کا ہوتا ہے۔

مزید دیکھیے
-----------

* میل (فلکیات)
* دائرۃ البروج
* قطب سماوی
**اسد اللہ وجہی غالب** معروف بہ **ملا وجہی** (متوفی 1659ء) دکن کے مثنوی نگار اور داستان گو تھے۔ ملا وجہی نے اپنے مربی و سرپرست سلطان محمد قلی قطب شاہ کی طرح بہت سے تخلص استعمال کیے ہیں۔ اس کے بعد اشعار میں وجیہہ، وجمہا، وجہی اور وجمہی تخلص موجود ہیں۔ وجہی کو اردو ادب کے عظیم ناموں میں شمار کیا جاتا ہے۔

سوانح
-----

وجہی نے اپنے ایک فارسی شعر میں بتایا ہے کہ ان کی پیدائش ہندوستان میں ہوئی لیکن اس کا آبائی وطن خراسان ہے۔ وجہی نے "قطب مشتری" میں دکن اور تلنگانہ کی بڑی تعریف کی ہے۔ اس لیے قیاس کیا جا سکتا ہے کہ دکن ہی ان کا مقام پیدائش ہو۔ وہ غالباً ابراہیم قطب شاہ کے عہد میں پیدا ہوئے تھے۔ وجہی نے گولکنڈہ سلطنت کے چار حکمرانوں ابراہیم قطب شاہ، محمد قلی قطب شاہ، محمد قطب شاہ اور عبد اللہ قطب شاہ کا عہد دیکھا تھا۔ ان کی زندگی کا دورِ زریں محمد قلی قطب شاہ کا زمانہ حکومت تھا۔ وہ ملک الشعرا اور بادشاہ کے منظور نظر فنکار بن چکے تھے۔ وجہی نے شعر میں "روح الامین" کو اپنا استاد کہا ہے۔ ابراہیم قطب شاہ کے عہد میں روح الامین تخلص کا ایک فارسی شاعر بھی موجود تھا۔ لیکن یہ بتانا مشکل ہے کہ وجہی نے اس شعر میں خود کو فارسی شاعر روح الامین کا شاگرد کہا ہے یا روح الامین سے ان کی مراد جبرائیل ہیں۔ محمد قطب شاہ کے دور حکومت میں وجہی نے زندگی گوشہ گمنامی میں گزاری۔ نہایت عسرت اور تنگدستی کے ساتھ زندگی بسر کی۔

وجہی نے مثنوی "قطب مشتری" میں دعویٰ کیا ہے کہ میں نے اپنے پیشتر و ہم عصر شعرا کے خلاف ایک طبع زاد قصہ نظم کیا ہے۔ اس مثنوی کی ایک اہمیت یہ بھی ہے کہ اس میں وجہی نے "در شرح شعر گوید" کے عنوان سے شعر و ادب سے متعلق اپنے تنقیدی خیالات ظاہر کیے ہیں۔ قطب مشتری کے ہیرو کو شاعر نے محمد قلی قطب شاہ کے نام سے پکارا ہے۔ لیکن اس مثنوی کے قصے کا محمد قلی کی زندگی سے کوئی تعلق نہیں ہے۔ وجہی سے ایک اور مثنوی "ماہ سیما و پری رخ" بھی منسوب کی جاتی ہے۔ گارساں دتاسی نے اپنے خطبات میں اس کا ذکر کیا ہے۔ "سب رس" کو ادبی نثر کا پہلا نمونہ کہا جاتا ہے۔ اپنے منفرد اسلوب میں وجہی نے اس قصے کو ایک تمثیلی و رمزیہ معنویت کا پیرایہ عطا کیا ہے۔ مقفی و مسجع جملوں، اسلوب کی شیرینی ق شگفتگی اور انشاپردازی نے سب رس کو ایک سد ابہار تخلیق بنا دیا ہے۔ یہ کتاب تصوف کے مسائل پر ہے۔

تصانیف
------

* قطب مشتری
* سب رس
* مرثیہ

حوالہ جات
---------

1. ↑
2010 کے آخر میں ایک وڈیو یوٹیوب کے ذریعے منظر عام پر آئی جس میں چھ نہتے افراد کو فوجیوں کے ہاتھوں قتل ہوتے ہوئے دکھایا گیا ہے۔ مقتولین نے شلوار قمیض پہن رکھی ہے جو پاکستان اور سوات میں ایک عام لباس ہے اور قاتلوں کی فوجی وردیاں بالکل پاک فوج جیسی ہیں۔ بوقت قتل یہ مقتولین نہتے ہیں اور ان کی آنکھوں پر پٹیاں بندھی ہوئی ہیں۔

وڈیو سامنے آنے کے بعد پاکستانی فوج کے سربراہ جنرل اشفاق پرویز کیانی نے شفاف تحقیقات اور مجرمان کو سزا دینے کا وعدہ کیا مگر تاحال اس سلسلے میں نہ کسی کو گرفتار کیا گیا ہے اور نہ کوئی سزا دی گئی ہے۔ اس واقعے پر بروقت اور کڑا انصاف نہ ہونے کے باعث سانحہ خروٹ آباد اور سرفراز شاہ قتل کے واقعات پیش آئے۔[*حوالہ درکار*]

اس منظرہ کی تصدیق نہیں ہو سکی کہ سچی تھی یا جعلی۔
اور نہ ہی 'مقتولین' کی شناخت یا لاشیں مل سکیں۔

  

1. ↑  "Alleged extrajudicial killings in Pakistan". Aljazeera. 25 دسمبر 2018 میں اصل سے آرکائیو شدہ. اخذ شدہ بتاریخ 13 جون 2011.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  "Pakistan army says 'extra-judicial killing' video faked". *بی بی سی موقع*. 1 اکتوبر 2010ء. 25 دسمبر 2018 میں اصل سے آرکائیو شدہ. اخذ شدہ بتاریخ 13 جون 2011.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
**قاضی احمد میاں اختر جوناگڑھی** (پیدائش: 1897ء - وفات: 6 اگست 1956ء) پاکستان سے تعلق رکھنے والے اردو کے نامور نقاد، شاعر، محقق، سوانح نگار اور ماہر اقبالیات تھے۔

حالات زندگی
-----------

قاضی احمد میاں اختر جوناگڑھی 1897ء کو جوناگڑھ، برطانوی ہندوستان میں پیدا ہوئے۔ 1927ء سے 1935ء تک مسلم ایجوکیشن سوسائٹی کاٹھیاواڑ کے بانی چیئرمین اور جمعیت المسلمین کاٹھیاواڑ کے صدر رہے۔ وہ اردو کے صف اول کے محقق اور نقاد تھے۔ اقبالیات اور تاریخ پر بھی کام یا۔ تقسیم ہند کے بعد انجمن ترقی اردو، پاکستان کے نائب معتمد اعزازی بھی رہے، کچھ عرصہ انجمن ترقی اردو پاکستان کے سہ ماہی جریدے **اردو** کی ادارت بھی کی۔ ان کی تصانیف میں **اقبالیات کا تنقیدی جائزہ، حیات نظامی، اسلامی کتب خانے، طبقات الامم، اسلام کا اثر یورپ پر، زر گل، سیپارۂ دل، علم اور اسلام** اور **علامہ شبلی بحیثیت شاعر** سر فہرست ہیں۔

تصانیف
------

* مقالاتِ اختر
* اہلِ دہلی ( سرسید احمد خاں) ( مرتب)
* طبقات الامم ( مرتب)
* سیپارہ دل
* اقبالیات کا تنقیدی جائزہ
* سر سید کا علمی سرمایہ
* علامہ شبلی بحیثیت شاعر
* حیات نظامی
* زر گل
* لمحات اختر
* علم اور اسلام
* اسلامی کتب خانے
* اسلام کا اثر یورپ پر

وفات
----

قاضی احمد میاں اختر جوناگڑھی 6 اگست 1956ء کو حیدرآباد، پاکستان میں وفات پا گئے۔

حوالہ جات
---------

1. 1 2  قاضی احمد میاں اختر جوناگڑھی، بائیو ببلوگرافی ڈاٹ کام، پاکستان
2. 1 2 3  عقیل عباس جعفری، پاکستان کرونیکل، ورثہ پبلی کیشنز، کراچی، 2010ء، ص 113
3. ↑  ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 111
**سید علی اکبر شاه کاظمی** چشتی تونسویؒ گاؤں بائیں گوجری تحصیل حویلیاں ،ضلع ایبٹ آباد ،خیبر پختونخوا میں پیدا ہوئے۔ آپ عظیم روحانی شخصیت، شاعر اور مصنف تھے۔ آپ کوعربی،فارسی،اردو،پنجابی،ہندکو،گوجری،پورپی زبانوں پر مکمل دسترس حاصل تھی۔آپ پیر سید محبوب علی شاه کاظمی چشتی کے فرزند ارجمند اور سید محمود شاہ محدث ہزاروی کے برادر اکبر تھے۔

اولاد
-----

آپ کی تین بیٹیاں اور پانچ بیٹے تھے۔ آپ کے پانچ بیٹوں کے اسما یہ ہیں:

1. سید عبد الرحیم شاہ
2. سید عبد الکریم شاہ
3. سید الف شاہ
4. سید شاہ حسین شاہ
5. سید علی اصغر شاہ

تصانیف
------

آپ کی دستیاب کتب مندرجہ ذیل ہیں:

1. تجربات علی اکبر۔
2. عروۃ الہاشمین 1337ھ ۔
3. مجموعہ (متفرق) 1926ء۔
4. عروۃ الہاشمین مع مسائل متفرقین 1318ھ ۔
5. مرزانامہ (منظوم)۔
6. رسالہ فی الطب۔
7. تردید وہابیہ۔
8. شجرہ چشتیہ (منظوم)۔

نمونہِ کلام فارسی
-----------------

|  |  |  |
| --- | --- | --- |
| نعل نبی پاک کہ تاج سر است |  | قیمت آں از دو جہاں برتر ست |
| ہر کہ بر قرطاس مثالش کشد |  | تاج ور آنرا برسر خود نہد |
| فتح و ظفر یابد و گردد عزیز |  | نور دل افزاید و عقل تمیز |
| آتش سوزندہ نہ سوزد او را |  | سوزن سیلاب نہ دوزد او را |
| علے اکبؔر مسکین را یا الٰہی |  | از کرامت ایں گرامی دہ رہائی |

نمونہِ کلام پنجابی
------------------

== 

|  |  |  |
| --- | --- | --- |
| پتھر دل بت توڑناں ناکج مشکل جان |  | اندر دا بت توڑیں تاں پاویں ایمان |

|  |  |  |
| --- | --- | --- |
| دل دے اندر بخشیں توں ایسا جوش خروش |  | اڈجاوے اس تپش تھیں کل دنیا دا ہوش |

 ==

وفات
----

آپ نے 31جولائ 1956ء میں وفات پائی۔ خاندانی روایت کے مطابق آپ کی عمر مبارک 150سال تھی۔ مزار اقدس حویلیاں محلہ محبوب آباد میں مرجعِ خلائق ہے۔

حوالہ جات
---------

سید محبوب علی شاه
Johannes Schmidt، کی کتاب *Die Verwandtschaftsverhältnisse der indogermanischen Sprachen* (انڈو جرمانیک زبانوں میں روابط) سے لی گئی موجی مثیل کی ایک وضاحتی شکل۔
**موجی مثیل** (wave model) دراصل تاریخی لسانیات (historical linguistics) کا ایک مثیل (model) ہے جس کو بعض ماہرین لسانیات موجی نظریہ (wave theory) کے نام سے بھی پکارتے ہیں۔ یہ مثیل یا نظریہ زبانوں میں رونما ہونے والی ایسی تبدیلیوں کی وضاحت کے لیے استعمال کیا جاتا ہے کہ جو کسی بھی زبان کے متعدد لہجوں (dialects) کی پیدائش کا سبب بنی ہوں۔ موجی مثیل کے مطابق ؛ کسی بھی زبان میں نئے خواص، ایک مرکزی نقطے سے یوں پھیلنا شروع ہوتے ہیں کہ جیسے پانی کی سطح پر کنکر گرنے سے بننے والی موجیں کنکر کے نقطۂ ٹکراؤ سے پھیلنا شروع ہوتی ہیں اور پھر یہ موجیں اپنے پھیلاؤ کے ساتھ کمزور ہو کر قرب و جوار میں موجود دیگر موجووں (یا امواج) کے ساتھ مدغم ہونے لگتی ہیں۔ یعنی اس کا مطلب کچھ یوں ہوا کہ کسی بھی زبان میں بننے والے نئے خواض (لہجہ وغیرہ) جغرافیائی اعتبار سے اپنے گرد موجود دیگر زبانوں پر ناصرف یہ کہ اثر انداز ہوتے ہیں بلکہ خود بھی ان سے متاثر ہوتے ہیں۔ یہ نظریہ شجری مثیل (tree model) کی نسبت اس بات کی زیادہ بہتر وضاحت بھی پیش کرتا ہے کہ کسی ایک زبان میں پیدا ہونے والی مختلف ابداع یا تغیرات (لہجہ، صوت الکلام اور لغوی مفاہیم وغیرہ) ایک دوسرے سے دور ہوتے چلے جانے کے باوجود زمانے اور عرصے تک ایک دوسرے سے تعلق قائم رکھتے ہیں اور ایک دوسرے پر اثرانداز ہوتے رہتے ہیں۔ اس نظریہ کی پیشکش کے سلسلے میں Johannes Schmidt اور Hugo Schuchardt کے نام لیے جاتے ہیں۔ اور کچھ ماہرین لسانیات کے خیال میں موجی مثیل نے تقابلی اسلوب (comparative method) میں استعمال ہونے والے شجری مثیل کی بہتری میں خاصی معاونت فراھم کی ہے۔[1]

حوالہ جات
---------

1. ↑  William Labov. 2007. "Transmission and diffusion." *Language* 83.344-387.
1880ء میں مدرسہ درخانی کا قیام عمل میں آیا اور صرف تین سال بعد یہ اداره ایک مدرسہ سے ایک مکتبہ بن گیا، مولانا موصوف کی قیادت میں مکتبہ درخانی کے علما کرام نے وه خدمات سر انجام دیں جو تاریخ کا اہم حصہ بن گئے۔ مکتبہ درخانی کے علما کرام نے ایک طرف دینی خدمات سر انجام دیں دوسری طرف عیسائی مشنری کے خلاف بھرپور دینی علمی اور ادبی کام کیے، عیسائی مشنری بری طرح ناکام و نامراد ہوئی اور بلوچستان کو یہ اعزاز حاصل ہوا کہ یہاں کا ایک بھی باشنده عیسائی مذہب اختیار نہیں کیا. مکتبہ درخانی کے جن نامور علما نے تاریخی کارنامے سر انجام دیے ان میں مولانا میاں حضور بخش جتوئی، مولانا نبو جان قلندرانی، علامہ محمد عمر دینپوری ، مولانا عبد الحئ درخانی، مولانا عبد المجید جتوئی اور مولانا عبد الغفور کے اسماء گرامی قابل ذکر ہیں، ایک اندازے کے مطابق مکتبہ درخانی نے مختلف دینی، مذہبی، اصلاحی اور سیاسی موضوعات پر تقریبًا ایک ہزار کتابیں شائع کیں. پہلی مرتبہ قرآن مجید کا (رخشانی) بلوچی اور (براہوی) ترجمہ مکتبہ درخانی کے علما کرام نے کیا. تو اس سے آپ اندازه لگائیں کہ وطن اور اپنے لوگوں کے لیے علما کرام نے تلوار کے ساتھ قلم کو بھی نہیں چھوڑا اور گوناگوں مصائب برداشت کیا،

مکتبہ درخانی نامی ادارہ ایک عالم مولانا محمد فاضل درخانی کی معیت میں 1880ء میں درخان ڈھاڈر میں ایک مدرسہ کی شکل میں قائم کی گئی جس نے آگے کام کرتے ہوئے 1883ء میں ایک مکتبہ کی شکل اختیار کیا۔ جس سے وقتاً فوقتاً اشاعت کا کام جاری رہا۔ اسی مکتبہ کے ایک نامی عالم علامہ محمد عمر دین پوری نے 1911ء میں "شروط الصلوٰۃ" کا براہوئی ترجمہ پیش کیا۔ اسی طرح علامہ صاحب نے آگے کام جاری رکھتے ہوئے 1916ء میں مولانا عبدالحئی کی مدد سے قرآن پاک کا براہوئی ترجمہ پیش کیا۔ 1921ء میں علامہ دین پوری کی ایک اور کتاب "اعلان واجب البیان" شائع ہوئی جس میں قرآن پاک، احادیث نبوی ﷺ کے متعلق بیان کی گئی ہے۔ 1927ء میں علامہ دین پوری صاحب کے کتاب "مثال حال"، "تحفتہ الامراء" اور "ہدایت المستورات" شائع ہوئے جن کا تعلق دینی امور و دینی حکایات سے ہے۔ اسی طرح علامہ صاحب نے 1928ء میں قرآن پاک کے دس پاروں کی تفسیر بھی پیش کیا۔ 1929ء میں علامہ صاحب کی ایک کتاب "مُلا اُرانا" شائع ہوئی۔ 1933ء میں "قاعدہ براہوئیہ" شائع ہوئی۔ ان کے علاوہ علامہ محمد عمر دین پوری کے چند اور کتابوں کے نام یہ ہیں، "تنبیتہ الغافلین، بچھڑا، آئینہ قیامت، داستان ابلیس، شرح اصول ستہ اور ہدایت قادریہ ۔" اسی طرح علامہ عبدالمجید چوتوئی کی نثری کتاب "شمعتہ القلوب" بھی ایک نامی کتاب ہے جو 1938ء میں شائع ہوئی۔​
1940ء میں علامہ عبدالباقی درخانی کی مشہور نثری کتاب "خطبات درخانی" شائع ہوئی۔ 1946ء میں خلیفہ گل محمد نوشکوی کی نثری کتاب "معلم الحج" شائع ہوئی۔ 1958ء میں نوشکوی کی کتاب "شروط الصلوٰۃ" شائع ہوئی۔ اس کے علاوہ نوشکوی کی کتاب "مجربات نوشکوی" دو جلدوں میں شائع ہوئے۔ ان سب کے علاوہ مکتبہ درخانی کے چند اور مشہور علما نے بھی براہوئی نثر میں گراں قدر خدمات سر انجام دیے۔ جو براہوئی نثر کو آگے بڑھانے میں اہم اقدام ثابت ہوئے۔​

حوالہ جات
---------
| اصطلاح | term |
| --- | --- |
| مکسور  تفصیل | fractal  magnification |

تصویر 1۔ کوک "برفباری کا گالا "ایک ایسی لامتنائ تعمیر کی انتہا ہے، جو ایک تکون سے شروع ہوتی ہے اور پھر یکے بعد دیگرے ہر لکیر کو چار لکیروں کے سلسلہ سے بدل دیتی ہے، جو ایک تکونی "گومڑا" جنم دیتے ہیں۔ جب ایک نئ تکون کا اضافہ ہوتا ہے (ایک تکرار)، تو اس شکل کا محیط 4/3 گنا ہو جاتا ہے اور اس طرح انتہا میں لاانتہائ کی جانب جاتا ہے، جیسے تکرار کا سلسلہ آگے چلتا ہے۔ اس لیے "برفباری گالے" کا محیط لانتہائ ہے، مگر اس کا رقبہ محدود رہتا ہے۔ اس لیے اس طرح کی تعمیرات کو "جناتی" تعمیرات کہا جاتا ہے۔ خیال رہے کہ اس شکل کا محیط اصلاً لامحدود ہے۔
تصویر 2: سیرپنسکی تکون (سفید رنگ میں)
ایسے خود مشابہ مجموعہ کو کہتے ہیں، جسے جتنی ہی تفصیل میں جا کر دیکھیں، خود مشابہ ہی نظر آتا ہے۔ قدرت میں اگر سمندر کی ساحل کو قریب سے دیکھیں یا دور سے، ساحل ایک ہی طرح کی ٹوٹی ٹوٹی لکیرٰیں معلوم ہوتی ہے۔ اگر ساحل کو ہوائی جہاز سے دیکھا جائے، تو ساحل ٹوٹی لکیروں کا نقشہ پیش کرے گی۔ اسی ساحل کے ساتھ سڑک پر گاڑی سے دیکھیں، تو مزید تفصیل نظر آئے گی، جو ہوائی جہاز سے نہیں نظر آتی تھی۔ اب اگر ساحل کے ساتھ چہل قدمی کریں تو مزید تفصیل دیکھائ دے گی۔ اب تصور کرو کہ ایک چیونٹی ساحل پر رینگ رہی ہے، اس کو ہر ریت کا زرّہ پہاڑ معلوم ہوتا ہے اور وہ ان بدلتے ہوئے نظارے کی مزید تفصیل دیکھے گی۔ مگر ہر تفصیل میں نقشہ ایک ہی طرح کا ہے۔ فریکٹل اسی طرح کے مظاہر کو ریاضاتی طور پر مطالعہ کرنے کے لیے استعمال ہوتے ہیں۔ تصویر 1 میں دیکھو کہ اگرچہ "برفباری گالا" فریکٹل کا محیط لانتہائ ہے، مگر اس کا رقبہ محدود ہے۔ اس سے ظاہر ہوتا ہے کہ ناپ کی عام تعریف اس طرح کی شکلوں میں شاید مفید نہ ہو۔

*تعریف:* ریاضی میں فریکٹل ایسے (خود مشابہ) مجموعہ کو کہتے ہیں، جس کے بُعد (وضعیت) اور ہاسڈارف بُعد برابر نہ ہوں۔

یاد رہے ہاسڈارف بُعد کا صحیح عدد ہونا ضروری نہیں ہوتا، بلکہ فریکٹل کے لیے یہ اکثر عدد اور کسر ہوتا ہے اور فریکٹل کا بُعد (وضعیت) اس کے ہاسڈارف بُعد سے کم (یا برابر) ہوتا ہے۔ مستوی (plane) میں کسی بھی فریکٹل کا ہاسڈارف بُعد 1 اور 2 کے درمیان ہو گا۔

تصویر 3 مینڈلبرو مجموعہ
تصویر 2 میں مجموعہ سیرپنسکی تکون دکھایا گیا ہے، جو ایک فریکٹل ہے۔ اس کا ہاسڈارف بُعد 1.585 ہے (جبکہ اس کا بُعد (وضعیت) 1 ہے)۔

فریکٹل کی سب سے مشہور مثال مینڈلبرو مجموعہ ہے (تصویر 3)، جو اس سادہ سی متوالیہ نسبت کی تکرار سے بنتا ہے:

{\displaystyle z\_{n}=z\_{n-1}^{2}+C}
جہاں تمام عدد مخلوط عدد ہیں اور *C* ایک دائم ہے۔ اس فریکٹل کا ہاسڈارف بُعد پورا 2 ہے، جس کا مطلب یہ ہے کہ یہ سب سے پچیدہ ترین فریکٹل میں سے ہے۔

مزید دیکھیے
-----------

* خود مشابہ مجموعہ
* تموینی نقشہ

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 



|  |  |
| --- | --- |
|  | ویکی ذخائر پر **مکسور** سے متعلق سمعی و بصری مواد ملاحظہ کریں۔ |
**طبی لغت** سے مراد ایک ایسی لغت ہے جس میں طبی اصطلاحات کی وضاحت درج ہوتی ہے۔ سٹیڈمین کی طبی لغت ٹیبر کی طبی لغت، ڈورلینڈ کی جیبی طبی لغت امریکا کی تین مشہور طبی لغات ہیں۔ اس کے علاوہ ایلس ویر کی تقسیم کردہ طبی لغت اور اس کے فرانسیسی حصہ میسن کی چھاپی گئی طبی لغات بھی اہم ہیں۔ ایلس ویر دنیا میں طبی اور سائنسی کتب کا سب سے بڑا ناشر ہے۔ لغات کے عموماً مختلف صارفین کے لیے اندراجات کے فرق سے مختلف نسخہ جات ہوتے ہیں مثلاً سٹیڈ مین کی مختصر طبی لغت اور ڈورلینڈ کی طبی لغت عام استعمال کے لیے ہیں جبکہ ان کے مکمل نسخہ جات طب کے طلبہ، اطباء اور ماہرین طب کے حوالہ جاتی استعمال کے لیے ہیں۔ اوپر درج کردہ لغات کے انگریزی نسخہ جات انٹرنیٹ پر بھی دستیاب ہیں اور ان کے علاوہ بھی مختلف بنیادی پروگراموں سے چلنے والے کمپیوٹروں کے لیے مختلف طبی لغات مختلف ناموں سے دستیاب ہیں جن کو اتار کر اور نصب کر کے استعمال کیا جا سکتا ہے۔ علاوہ ازیں دو زبانی لغات اور ترجمانی لغات بھی دستیاب ہیں۔

مزید دیکھیے
-----------

* لغت
* طبی اصطلاحات پر موجود ویکیپیڈیا مضامین

حوالہ جات
---------

{{حوالہ جات}

| * د
* ب
* ت
لغت نویسی |
| --- |
| اقسام مآخذی کام | 
* لغت
* فرہنگ
* Lexicon
* Phrase book
* Thesaurus

 |
| اقسام لغات | 
* Advanced learner's
* Anagram
* دوزبانی لغت
* سوانحی
* Conceptual
* Defining
* برقیاتی لغت
* Encyclopedic
* Etymological
* Explanatory
* تاریخی
* Idiom
* Language for specific purposes dictionary
* Machine-readable
* Maximizing
* طبی لغت
* Minimizing
* Monolingual learner's
* Multi-field
* لغت
* Picture
* Reverse
* Rhyming
* Rime
* Single-field
* Specialized
* املا
* Sub-field
* بصری لغت

 |
| لغت نویسی کے منصوبے | 
* Lexigraf
* WordNet
* ویکشنری

 |
| دیگر | 
* لغت نویسیوں کی فہرست
* آن لائن لغات کی فہرست
	+ اردو

 |

}
**طبقات الصوفیہ**: یہ تصوف کی اہم ترین اور پہلی کتابوں میں سے ہے۔ اصل کتاب عربی میں ابو عبد الرحمن السلمی کی ہے  

’’طبقات الصوفیہ‘‘ ’’طبقات سلمی‘‘ کے نام سے بھی معروف ہے۔ اولیاء کرام کے احوال، ارشادات و فرمودات اور ان کے تذکرہ پر مشتمل یہ تاریخ اسلام و تصوف میں لکھی گئی پہلی جامع کتاب ہے۔ تصوف و سلوک کی جملہ کتب کے تمام مصنفین نے بلا استثناء ’’طبقات سُلَمِی‘‘ پر انحصار کیا ہے۔ تعلیمات تصوف اور احوال صوفیا کے باب میں طبقات السلمی کا درجہ اسی طرح کا ہے جیسے حدیث کے باب میں بخاری شریف کا مقام ہے۔ امام سُلَمِیْ، داتا گنج بخش کے دادا شیخ ہیں۔ امام ابوالقاسم القشیری رسالہ القشیریہ داتا گنج بخش کے شیوخ میں سے ہیں اور اما م قشیری، امام سُلَمِیْ کے تلامذہ اور مریدین میں سے ہیں۔  

تذکرۃ الاولیاء کے باب میں ’’طبقات الصوفیہ‘‘ پہلی جامع کتاب ہے۔ اس کا مطلب یہ نہیں ہے کہ تصوف کے باب میں یہ پہلی کتاب ہے کیونکہ تصوف میں اس سے بہت پہلے بہت سی کتابیں لکھی جاچکی ہیں۔ تصوف اور طریقت پر کتابیں اس وقت سے ائمہ، اکابر اور اسلاف امت نے لکھنی شروع کیں جب ابھی صحیح بخاری، مسلم، ابو داؤد، ترمذی اور دیگر کتب حدیث بھی نہیں لکھی گئی تھیں۔ الغرض صحاح ستہ سے بھی بہت پہلے تصوف پر کتابیں لکھی گئیں۔ لیکن لوگوں کی اکثریت مطالعہ کی کمی کی بنا پر اس حقیقت سے لاعلم ہے۔  

شیخ الاسلام عبداللہ انصاری نے اس کا قدیم ہراتی زبان میں ترجمہ اور اس پر اضافے کیے ہیں یہ ترجمہ بھی طبقات الصوفیہ کے نام سے شائع ہوا ہے۔ جس کا اصل نام امالی ہے جو طبقات الصوفیہ کے نام سے بھی شہرت رکھتی ہے ان کے متن کو افغانستان کے ایک فاضل محقق حبیبی نے چھاپ دیا مولانا عبد الرحمن جامی نے فارسی میں کچھ اضافوں کے ساتھ دوبارہ شائع کیا

حوالہ جات
---------

1. ↑
2. ↑  شرح کلام جامی ڈاکٹر شمس الدین احمدصفحہ1177،مشتاق بک کارنر لاہور
3. ↑  مرآۃ الاسرار ،شیخ عبد الرحمن چشتی ،صفحہ 114،ضیاء القرآن پبلیکیشنز لاہور
علم قرأت​ وہ علم جس سے قرآن مجید کو صحیح پڑھا جائے اور غلطیوں سے بچا جائے۔

لغت میں
-------

قرأت کی جمع قرأات ہے۔ اور یہ قَرَأَ یَقْرَأُ سے مصدر ہے۔ قُرئٌ عربی میں جمع کرنا اور اکٹھا کرنے کے معنی میں ہے۔ جیسے:  

قَرَأتُ الْمَائَ فِی الْحَوْضِ۔  

میں نے حوض میں پانی جمع کر لیا۔ قِرأت نام اس لیے رکھا گیا ہے کہ قاری ایک حرف کو حرف کے ساتھ جمع کرتا ہے جو کلمہ بن جاتا ہے اور کلمہ کلمہ کو اکٹھا کر کے جملہ بنا دیتا ہے اور جملہ جملے کے ساتھ وہ پڑھتا ہے۔ اس طرح وہ سب کو جمع کر لیتا ہے۔ قِرأت کا مطلب : پڑھنے کی کیفیت ہے۔

قرأت اور علم القرأت میں فرق
---------------------------

قرأت: قراء سبعہ وقراء عشرہ میں جو بھی قرآن کریم کے نطق کے طریقے اور مسلک کا قائل ہوتا ہے اور دوسرے اس کے ساتھ متفق نہیں ہوتے۔ بشرطیکہ اس کی طرف منسوب تمام روایات متفقہ ہوں۔ اسے قرأت کہتے ہیں۔ یہ اختلاف، نطق حروف یا نطق ہیئت میں ہو سکتا ہے۔ اس کے مزید یہ نام بھی ہیں: روایت، طریق اور وجہ۔

روایت
-----

ائمہ قراء میں کسی امام سے لینے والے کی طرف یہ قرأت منسوب ہوتی ہے خواہ وہ اسے کسی واسطہ سے حاصل کرے۔

طریق
----

جو راوی سے لینے والے کی طرف منسوب ہو خواہ اس کی سند نازل ہی کیوں نہ ہو۔

وجہ
---

جوقراء میں سے کسی قاری کے انتخاب کی طرف منسوب وہ قرأت ہو جس پر وہ خود قائم ہو اور اس سے وہ قرأت لی جاتی ہو۔

علم القرأت
----------

علما قرآن کی اصطلاح میں وہ علم ہے جو قرآن کے الفاظ کو ادا کرنے کی کیفیت اور اس میں اتفاقی و اختلافی صورت کو بیان کرے اور اس کے راوی کی طرف اسے منسوب کیا جائے۔
1۔ الفاظ قرآن کی کیفیت ادائیگی، خواہ اس کیفیت ادائیگی میں ناقل یعنی قراء حضرات کا اختلاف ہو یا اتفاق۔
2۔ ائمہ قراء سے اس کی نقل وروایت صحیح ہو جو متصل صحیح سند کے ساتھ رسول اکرم ﷺ سے لی گئی ہو۔
یہی وجہ ہے کہ قرأت میں یہ اہم شرط ہے کہ اسے کتا بوں کی بجا ئے بالمُشافہ اہل علم سے لیا جائے۔

موضوع
-----

علم القرأ ت کا موضوع کلمات قرآنیہ ہیں۔ اس علم میں دو باتیں زیر بحث آتی ہے۔ ایک یہ کہ کن کلمات قرآنی کوکس طرح پڑھا گیا اور دوسرا یہ کہ آپ ﷺ نے ازروئے وحی کس فرق کی ا جازت دی۔

حکم
---

اس کا سیکھنا سکھانا فرض کفایہ ہے۔ تاکہ قرأۃ قرآن میں نطق کی غلطیوں سے بچا جا سکے اور تحریف و تبدیلی سے بھی قرآن کریم کو بچایا جا سکے۔ یہ بھی علم ہو کہ اسے قراء حضرات نے مختلف قرأتوں میں کیسے پڑھا اور روایت کیا ہے۔
**خواجہ محمد امین مستالوی** روپڑ شریف کے روحانی شخصیت شیخ احمد جی نقشبندی کے فرزند اور خلیفہ خاص تھے۔

تعارف
-----

خواجہ محمد امین مستالوی کی ولادت موضع روپڑ علاقہ سواں ضلع راولپنڈی میں ہوئی۔ آپ کے والد بزرگوار کا نام شیخ احمد جی نقشبندی تھا۔

والد ماجد
---------

شیخ احمد جی سلسلہ نقشبندیہ کے مشہور بزرگ و ولی کامل خواجہ مراد نتھیالوی کے مرید و خلیفہ تھے۔ آپ نے ساری زندگی شریعت و طریقت کی اتباع میں گزاری۔ آپ اپنا زیادہ وقت عبادت و ریاضت میں مصروف رہتے تھے۔ شیخ احمد جی نقشبندی کا وصال 14 شوال 1284ھ بمطابق 8 فروری 1868ء کو ہوا۔ آپ کا مزار موضع روپڑ علاقہ سواں ضلع راولپنڈی میں مرجع خلائق ہے۔ آپ کے تین صاحبزادے تھے۔

1. خواجہ فقیر محمد
2. خواجہ محمد حبیب اللہ
3. خواجہ محمد امین

رشد و ہدایت
-----------

شیخ احمد اجی نقشبندی کے صاحبزادے محمد امین نے روپڑ ضلع راولپنڈی سے ہجرت کر کے مستال اسلام آباد میں سکونت اختیار کر لی تھی۔ محمد امین مستالوی کے باقی دو بھائیوں نے روپڑ راولپنڈی میں ہی رشد و ہدایت کا سلسلہ جاری رکھا۔ خواجہ محمد امین نے مستال اسلام آباد میں خلق خدا کی ہدایت اور تبلیغ و ارشاد کا سلسہ شروع کیا۔ آپ سیرت و کردار میں بے مثل اور اپنے وقت کے بہترین عالم و فاضل اور شیخ طریقت تھے۔ آپ علم و فضل و کمال میں یگانہ روزگار تھے۔ دور دراز سے علمائے کرام اور مشائخ عظام آ کر آپ سے اکتساب فیض فرماتے تھے۔

عبادات و ریاضت
--------------

خواجہ محمد امین مستالوی نے اپنی تمام زندگی یاد خدا اور ذکر خدا میں گزاری۔ تقوی اور پرہیز گاری آپ کی زندگی کا خاصہ تھا۔ آپ نماز پنجگانہ اور دیگر نوافل کا کثرت سے اہتمام کیا کرتے تھے۔ آپ نے خلاف شریعت کبھی بھی کوئی کام سرزد نہ ہونے دیا اور نہ ہی اپنے شیوخ و اسلاف کے اصولوں کی خلاف ورزی کی۔

سیرت
----

خواجہ محمد امین مستالوی اخلاق محمدی کا علمی نمونہ تھے۔ آپ سخاوت میں بے مثل و بے مثال تھے۔ شجاعت و جوانمردی کے دھنی تھے۔ آپ ساری زندگی دنیا اور اہل دنیا سے لاتعلق رہے۔ آپ میں ریا کاری، تکبر اور غرور کا شائبہ نہ تھا۔ بناوٹ اور ظاہر داری سے ہمیشہ پرہیز فرماتے رہے۔

تصانیف
------

جواجہ محمد امین مستالوی ایک بلند پایہ مصنف تھے۔ آپ کی دو تصانیف ملتی ہے۔

1. **تحفہ احمدیہ** (پنجابی منظوم) اس کتاب میں محمد امین مستالوی کے والد بزرگوار اور شیخ طریقیت شیخ احمد جی روپڑی کے شمائل، خوارق، عادات اور کمالات عالیہ کا نظم کیے ہوئے ہیں۔
2. **ذاد الامین لاہل الیقین** (فارسی غیر مطبوعہ) یہ کتاب موت کا پیغام آ جانے کی وجہ سے مکمل نہ ہو سکی۔ یہ کتاب تصوف کے موضوع پر بصورت سوال و جواب عمدہ کتاب ہے۔

وصال
----

خواجہ محمد امین مستالوی کا وصال 2 شوال 1318ھ بمطابق 23 جنوری 1901ء کو مستال میں ہوا۔ آپ کا مزار مستال شریف اسلام آباد میں مرجع خاص و عام ہے۔

اولاد
-----

خواجہ محمد امین مستالوی کو اللہ تعالی نے دو صاحبزادے عطا کیے۔

1. خواجہ عبد الحی مستالوی
2. خواجہ محمد عبد العلی مستالوی (سجادہ نشین)

آپ کے صاحبزادے خواجہ عبد الحی فریضہ حج ادا کرنے کے لیے حجاز تشریف لے گئے تھے۔ آپ وہاں بیمار ہو گئے تھے اور مکہ مکرمہ میں وفات پائی۔

حوالہ جات
---------

1. ↑  تذکرہ اولیائے پوٹھوہار مولف مقصود احمد صابری صفحہ 116 ، 117
نارتھ ویسٹرن ریلوے کا اٹک کے مقام پر پل
**نارتھ ویسٹرن ریلوے** یا **شمال مغربی ریلوے** (North Western Railway) ہندوستان میں برطانوی راج کے دوران ایک ریلوے کمپنی تھی۔ اس کا قیام جنوری 1886ء میں **نارتھ ویسٹرن سٹیٹ ریلوے** یا **شمال مغربی ریاست ریلوے** (North Western State Railway) کے نام تحت **سندھا ریلوے** (Scinde Railway)، **پنجاب ریلوے** (Punjab Railway)، **دہلی ریلوے** (Delhi Railway)، **پنجاب شمالی ریاست ریلوے** (Punjab Northern State Railway)، **انڈس فلوٹیلا کمپنی** (Indus Flotilla Company)، **وادی سندھ ریاست ریلوے** (Indus Valley State Railway)، **سندھ ساگر ریلوے** کے مشرقی حصے (Sind-Sagar Railway)، **سندھ پشین ریلوے** کے جنوبی حصے اور **قندھار ریاست ریلوے** (Kandhar State Railway) کو ضم کرنے سے عمل میں آیا۔
بعد میں اس کا نام تبدیل کر کے **نارتھ ویسٹرن ریلوے** رکھ دیا گیا۔

1947ء میں تقسیم کے وقت **نارتھ ویسٹرن ریلوے** کا بڑا حصہ 8،122 کلومیٹر (5،048 میل) راستہ پاکستان کو منتقل کر دیا گیا۔ فروری 1961ء میں اس کا نام تبدیل کر کے پاکستان مغربی ریلوے اور مئی 1974ء میں اس کا نام دوبارہ تبدیل کر کے **پاکستان ریلویز** رکھا گیا۔

**نارتھ ویسٹرن ریلوے** کا بقیہ 3،133 کلومیٹر (1،947 میل) راستہ بھارت کو منتقل کر دیا گیا تھا۔

حوالہ جات
---------

1. ↑  "Sind Sagar Railways". Rail News. 26 دسمبر 2018 میں اصل سے آرکائیو شدہ. اخذ شدہ بتاریخ 17 جولا‎ئی 2013.  الوسيط `|url-status=` تم تجاهله (معاونت)
شاہانی بلوچ قبیلہ ہے، تاریخ کے مطابق یہ ایک قدیم اور وسیع قبیلہ ہے شاہوانی قبیلہ 
کا تعلق رند قبیلہ سے ہے۔
اس قبیلہ کی اکثریت پاکستان کے صوبہ بلوچستان میں ہے، بلکہ صوبہ سندھ اور پنجاب میں بھی ہیں یہاں تک کہ افغانستان، ایران، عراق اور مشرق وسطی کے ممالک میں بھی اس قبیلہ کی کثرت ہے۔

اس قبیلہ کا بانی شاہو تھا ، اس کی نسبت سے یہ شاہوانی کہلانے لگے اور شاہو بلوچ تھا ۔ جب بلوچوں نے قلات پر قبضہ کیا تو شاہوانی ساتھ تھے ۔ مگر رند و لاشار کچھی کی طرف چلے گئے ۔ مگر شاہوانی بدستور قلات کے علاقہ میں رہے ۔

روایت کے مطابق اس کا مرکزہ رمضان زئی اور علی زئی بلوچ ماخذ کے ہیں ۔ جب کہ دوسری روایت کے مطابق وہ بحیرہ کیپسین کے پاس شیروان سے آئے ہیں اور دیگر لوگ بے گانے ہیں ۔

شاخیں
-----

1۔ روتھ خان زئی 2۔ بلوچ خانزئی 3۔ شیر زئی 4۔ گل زئی 5. رمضان زئی 6۔ حاصل خان زئی 7۔ میروزئی 8۔ شیرزئی 9۔ شاہوزئی 10۔ حسنی 11. خجوزئی 12۔ سازیز 13۔ کالوزئی 14۔ سایہ زئی 15۔ کاشانی 16۔ عمرانی

شاہوانی مشاہیر
--------------

* شاہانی قبیلے کے برک پریس کے سربراہ نواب محمد خان شاہوانی چیف
* شاعر، تاریخی اور سیاست دان اثیر عبدالقادر شاہوانی
* بلوچستان اسمبلی کے سابق اسپیکر وحید بلوچ پاکستان
* 1983 کے بعد آل پاکستان آئل ٹینکر مالکان ایسوسی ایشن پاکستان کے صدر میر محمد یوسف شاہوانی
* پاکستان انسانی حقوق کمیشن آف پاکستان کے نائب ملک ظفر احمد شاہوانی
* عراقی نیشنل انٹیلی جنس سروس کے سابق سربراہ محمد عبد اللہ شاہوانی
* حاجی بابا جان، سیاست دان اور قبائلی لیڈر

بلوچستان کی تاریخ (1952) (اردو) جلد1

* بابا عبدالحق شاہوانی
**رحمت النساء بیگم** ( فارسی: رحمت النساء بیگم‎ ) وفات ت 1691) جو **نواب بائی** کے نام سے معروف ہیں، مغل بادشاہ اورنگزیب کی دوسری بیوی تھی۔

خاندان اور نسب
--------------

پیدائشی نام راج محل 1620 میں پیدا ہوئی، نواب بائی راجہ تاج الدین خان کی بیٹی تھی جو کشمیر میں راجوری کا راجہ تھا اور راجپوت قبیلے سے تعلق رکھنے والے جرال راجپوت خاندان سے تعلق رکھتا تھا۔ اس نے بعد میں ہندوستان کے شہنشاہ شہزادہ اورنگ زیب سے شادی کی۔ وہ اورنگ زیب کے بعد آنے والے مغل بادشاہ بہادر شاہ اول کی والدہ بھی تھیں۔

شادی
----

شاہی حرم میں اسے آقاؤں، گورنریوں اور فارسی خواتین کی ایک جماعت کے ذریعہ زبانیں اور ثقافت کی تعلیم دی گئی تھی۔ وہ اورنگ زیب کی دوسری زوجہ تھی۔ اس کی شادی 1638 میں ہوئی۔ اس شادی کے بعد اس کا نام رحمت النساء پڑا۔ 

ایک سال بعد، اس نے اورنگ زیب کے پہلے بیٹے شہزادہ محمد سلطان مرزا کو جنم دیا۔ وہ 29 دسمبر 1639 کو متھرا میں پیدا ہوا تھا۔  اگلے آٹھ سالوں میں اس نے دو اور بچوں کو جنم دیا جو شہزادہ محمد معظم مرزا (مستقبل کے شہنشاہ بہادر شاہ اول ) اور حافظ قرآن مجید شہزادی بدر النساء بیگم تھے۔ 

اگرچہ اس نے اورنگ زیب کے پہلے بیٹے کو جنم دیا تھا، لیکن پھر بھی اورنگزیب کی پہلی بیوی فارسی شہزادی دلراس بانو بیگم، ان کی پسندیدہ ساتھی ہونے کے ساتھ ساتھ ان کی پسندیدہ بیوی بھی رہی۔

1686 میں ، اس نے گوا میں مشہور اطالوی مصنف اور مسافر نکولائو مانوسی سے ملاقات کی ، 

1687 میں محمد معظم جن پر قطب شاہی سلطنت کے حکمران سلطان ابو الحسن سے سرکشی کا شبہ تھا۔ اس کے مشورے اور حتیٰ کہ ذاتی مداخلت کا بھی ان پر کوئی اثر نہیں ہوا اور بالآخر اورنگزیب کے حکم پر اسے گرفتار کر لیا گیا۔  معظم کے بیٹے اور ان کی پہلی اہلیہ اور چیف ساتھی نور النساء بیگم بھی الگ الگ جیلوں میں قید تھیں۔

کہا جاتا ہے کہ نواب بائی نے فردا پور دامن میں ایک سرائے بنایا تھا اور اس نے اورنگ آباد کے نواحی علاقے بیجی پورہ کی بھی بنیاد رکھی تھی۔

موت
---

اپنے شوہر اور بچوں سے طویل عرصے سے علیحدگی کے بعد وہ 1691 کے وسط سے پہلے دہلی میں انتقال کر گئیں۔ اورنگ زیب اپنی بیٹی زینت النساء کے ساتھ تعزیت کے لیے محمد معظم کے پاس آیا۔

حوالہ جات
---------

1. 1 2 3 4 5 6 7  Sarkar 1912۔ sfn error: no target: CITEREFSarkar1912 (help)
2. ↑  Irvine۔ sfn error: no target: CITEREFIrvine (help)
3. ↑  Manucci 1907۔ sfn error: no target: CITEREFManucci1907 (help)
4. ↑  Sarkar 1947۔ sfn error: no target: CITEREFSarkar1947 (help)

کتابیات
-------

* Sarkar, Jadunath (1947). Maasir-i-Alamgiri: A History of Emperor Aurangzib-Alamgir (reign 1658-1707 AD) of Saqi Mustad Khan. Royal Asiatic Society of Bengal, Calcutta.
* Manucci, Niccolao (1907). Storia Do Mogor: Or, Mogul India, 1653-1708 - Volume 2. J. Murray.
* Sarkar, Jadunath (1912). History of Aurangzib mainly based on Persian sources: Volume 1 - Reign of Shah Jahan. M.C. Sarkar & sons, Calcutta.
* Irvine, William. The Later Mughals. Low Price Publications. ISBN 8175364068.